FortÃ¦lletid

**Balders drøm og ragnarok**

**Fag: Historie** **Fase: Mellemtrin**

**Elevark 1: Verdens undergang**

**Opgave 1:** Undersøg på nettet eller i leksikon, hvad ordet ragnarok betyder og skriv forklaringen her:

**Opgave 2:** Undersøg på nettet eller i leksikon, hvor lang tid siden, det er, at verden er opstået, og hvor lang tid, der er til, at solen brænder ud. Skriv svarene her:

**Elevark 2: Stikord til fortællingen**

**Opgave:** Notér de steder i fortællingen, hvor noget ikke kan lade sig gøre, fordi en enkelt ting blokerer for det:

**Elevark 3: Arbejde med fortællingen**

I den nordiske mytologi tror man på skæbnen. Skæbnen betød i den nordiske mytologi, at ens liv var fastlagt fra fødslen og at de tre skæbnegudinder Urd, Vedandi og Skuld, på forhånd havde bestemt, hvornår og hvordan man skulle dø. Det gjaldt også for guderne, der ikke var udødelige, med mindre de hele tiden havde adgang til gudinden Yduns gyldne æbler.

I den nordiske mytologi kommer det altid til at gå, som gudinderne har bestemt, og man kan ikke gøre noget for at ændre sin skæbne.

Også i andre religioner tror man på skæbnen. Det gælder fx inden for nogle dele af islam.

**Opgave 1:** Læs i mindre grupper for hinanden, hvad I har skrevet på Elevark 2 og diskutér derudfra, hvad der taler for, at skæbnen råder, og hvad der taler imod. Skriv jeres svar her:

**Drømme**

Når der i en drøm sker noget dårligt for en, kalder man den et mareridt. Balder får i fortællingen flere gange mareridt, fordi han drømmer om sin egen død og verdens undergang.

**Opgave 2:** Undersøg på nettet eller i leksikon, hvad ordet mareridt mere præcist betyder og skriv svaret her:

Drømme kan både være noget man har om natten, mens man sover, men man kan også dagdrømme. Det sker enten, når man går og tænker på noget helt andet, end det man er i gang med, eller når man forestiller sig, hvordan ens fremtid kan blive.

**Opgave 3:** Tegn et billede af, hvordan du forestiller dig din egen fremtid - enten som ung, voksen eller gammel. Hæng tegningerne op på opslagstavlen og tal om, hvad I har tegnet. Minder drømmene om hinanden, eller er de meget forskellige?

**Min drøm om fremtiden**

|  |
| --- |
|  |

**Gudernes straf**

Det er i høj grad Loke, der er skyld i, at Balder bliver dræbt af den lille mistelten og i, at den gamle jættekælling Tøk ikke har flere tårer at græde for Balder, så han kan komme tilbage til livet. Da guderne opdager det, tager de ham til fange og straffer ham.

**Opgave 4:** Find på nettet et billede af Lokes straf og sæt det ind i feltet under opgave 5.

**Opgave 5:** Den straf, Loke bliver udsat for, minder på mange måder om den straf, halvguden Prometheus fra den græske mytologi rammes af. Lyt til sidste del af fortællingen om Prometheus og Pandora (fra 6:50 på timeren) og find derefter også et billede af Prometheus’ straf og sæt det ind i feltet under teksten.

|  |  |
| --- | --- |
| **Lokes straf** | **Prometheus’ straf** |
|  |  |

**Opgave 6:** Diskutér på hvilke måder de to straffe ligner hinanden og er forskellige. Skriv svarene her: